เรื่องร้องเรียน (สอบถาม,ความปลอดภัย,ร้องเรียน) วันที่ 2023-10-17 04:04:10 — แขวงโคกแฝด เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044145

ขอให้ปรับปรุงระบบการให้บริการของศูนย์บริการสาธารณสุข 44 ลำผักชี หนองจอก แขวงลำผักชี เขตหนองจอก กรุงเทพมหานคร เนื่องจากผู้ร้องแจ้งว่า ได้พาหลานซึ่งเป็นเด็ก (ไม่ทราบอายุ) เดินทางไปใช้บริการ ทำฟันที่ศูนย์บริการสาธารณสุข 44 ลำผักชี หนองจอก อยู่บ่อยครั้ง แต่พบปัญหาเดิมๆ มาตลอดคือต้องรีบไปแต่เช้า และบางครั้งไปก็ได้ใช้บริการบ้าง ไม่ได้ใช้บริการบ้าง เพราะคิวเต็มตลอด (ระบุตามผู้ร้องแจ้ง) และล่าสุดวันที่ 17 ตุลาคม 2566 ผู้ร้องได้เดินทางไปรอคิวเหมือนทุกครั้ง โดยประตูของศูนย์บริการสาธารณสุข 44 ลำผักชี  ได้เปิดให้ผู้ร้องเข้าไปเมื่อเวลา 06.05 น. เมื่อผู้ร้องเข้าไปรับบัตรคิวพบว่า บัตรคิวหมด ผู้ร้องจึงสอบถามว่า "ทำไมไม่มีบัตรคิว" และได้รับคำตอบจากทางเจ้าหน้าที่รักษาความปลอดภัย แจ้งว่า "บัตรคิวหมดแล้ว ให้กลับได้เลย ทั้งอาทิตย์นี้มีหมอแค่คนเดียว รับคนไข้แค่ 9 คน ค่อยมาใหม่อาทิตย์หน้า" (ระบุตามผู้ร้องแจ้ง) ผู้ร้องจึงรู้สึกสงสัยเนื่องจากตนเองเพิ่งมาถึง จึงได้รับคำตอบจากเจ้าหน้าที่รักษาความปลอดภัยท่านเดิมว่า "วันนี้รับคนไข้ที่จองคิวจากช่องทางออนไลน์ 6 คน และรับคิวคนไข้ที่ Walk in เพียงแค่ 3 คน" และจากการตรวจสอบข้อมูลของผู้ร้องนั้นถ้าทำการจองคิวผ่านช่องทางออนไลน์ซึ่งคิวเต็มยาวไปถึงเดือนหน้า ผู้ร้องจึงรีบมาเพื่อจะเอาคิว Walk in แต่กลับมาพบว่ารับเพิ่มเพียงแค่ 3 คน เท่านั้น เพราะมีหมอเพียงท่านเดียว และปัญหาดังกล่าวเป็นปัญหาที่เกิดขึ้นมานานแล้ว (ไม่ระบุระยะเวลา) ซึ่งประชาชนบางคนเดินทางมาไกลและยังต้องรีบตื่นแต่เช้ามาเพื่อจะมาใช้บริการ จึงประสงค์ให้หน่วยงานที่เกี่ยวข้องเข้ามาปรับปรุงระบบการให้บริการเพื่อบรรเทาความเดือดร้อนของประชาชนต่อไป (

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata